da da da da de en en fi da da en da da da da da da sv sv id fi da da de en de da de da en da sv da da da da da da da da da da sv da de da da da da da sv da da da da da da da da da da da da da da da de da nn da fr de da de de de da en de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Hvis du skriver til Rigsrevisionen | Rigsrevisionen
Sådan laver vi større undersøgelser
Nedenfor kan du læse om, hvordan vi behandler dine personoplysninger, når du skriver til Rigsrevisionen. Hvis du søger job i Rigsrevisionen, så læs mere her.
Vi er den dataansvarlige – sådan kontakter du os
Rigsrevisionen er omfattet af databeskyttelsesforordningen (2016/679/EU) og databeskyttelsesloven (lov nr. 502 af 23. maj 2018). Du kan finde databeskyttelsesforordningen og databeskyttelsesloven samt læse mere herom på Datatilsynets hjemmeside.
Rigsrevisionen er dataansvarlig for behandlingen af de personoplysninger, du har sendt til os.
Tlf.: 33 92 84 00
Hvis du har spørgsmål til vores behandling af dine personoplysninger, er du velkommen til at kontakte vores databeskyttelsesrådgiver Britt Scherfig.
Du kan kontakte vores databeskyttelsesrådgiver på følgende måder:
På telefon: 33 92 84 26
Ved brev: Rigsrevisionen, Landgreven 4, 1301 København K, Att.: Britt Scherfig
Formålene med og retsgrundlaget for behandlingen af dine personoplysninger
Journaliseringen sker af hensyn til vores sagsbehandling, herunder af dokumentations- og arkivmæssige hensyn. Grundlaget for vores registrering er rigsrevisorloven, offentlighedsloven, jf. instruks for rigsrevisor, arkivloven og databeskyttelsesforordningens artikel 6, stk. 1, litra e.
Herudover registrerer Rigsrevisionen ikke personoplysninger om dig, dvs. at Rigsrevisionen ikke registrerer andre oplysninger om dig end dem, du selv har valgt at give til Rigsrevisionen. Hvis du har sendt os følsomme oplysninger, behandles disse i medfør af databeskyttelsesforordningens artikel 9, stk. 2, litra g. Har du sendt os oplysninger om strafbare forhold, er vores behandling baseret på databeskyttelseslovens § 8, stk. 1, og stk. 2, nr. 3. Behandling af oplysninger om personnummer sker med henblik på entydig identifikation, jf. databeskyttelseslovens § 11, stk. 1.
Rigsrevisionen sletter oplysningerne, når der ikke er et sagligt behov for at opbevare dem længere og senest 5 år efter, at henvendelsen/sagen er færdigbehandlet.
Modtagere af dine personoplysninger
Hvis du har klaget over en afgørelse, som kan indbringes for Folketingets Formand, jf. instruks for rigsrevisor, vil din henvendelse blive sendt til Folketingets Formand i forbindelse med klagesagens behandling.
Det kan også være, at vi videregiver dine personoplysninger, hvis det på anden måde er nødvendigt for behandlingen af sagen. Det kan fx være i forbindelse med en høring eller orientering af relevante myndigheder til brug for en afgørelse om aktindsigt. Rigsrevisionen kan også være forpligtet til at udlevere dine oplysninger, hvis vi modtager en anmodning om aktindsigt i oplysningerne. Det gælder dog ikke fortrolige oplysninger.
Opbevaring af oplysninger om dig
Rigsrevisionen sletter løbende og senest 5 år efter, at sagen er afsluttet, dokumenter og oplysninger, herunder personoplysninger, fra Outlook og vores netværksdrev, når formålet med behandlingen ikke længere er til stede, jf. princippet om opbevaringsbegrænsning i databeskyttelsesforordningens artikel 5, stk. 1, litra e.
Rigsrevisionen registrerer materiale, herunder personoplysninger, i vores elektroniske journal- og dokumentationssystem for at overholde kravene til journalisering og dokumentation. En kopi af oplysningerne vil blive overført til opbevaring i Rigsarkivet efter reglerne i arkivlovgivningen. Rigsrevisionen vil i en periode efter overførsel til Rigsarkivet fortsat have adgang til at søge oplysningerne frem i disse systemer.
Dine rettigheder som registreret
Databeskyttelsesforordningen og databeskyttelsesloven giver de registrerede en række rettigheder, når bl.a. offentlige myndigheder behandler oplysninger om dem.
Du har bl.a. ret til at se, hvilke oplysninger Rigsrevisionen som dataansvarlig har registreret om dig i vores it-systemer eller registre, ligesom du har ret til at få at vide, hvad formålet med registreringen er. Du har også ret til at bede om, at vi retter eller sletter oplysninger, hvis du mener, at de er forkerte eller giver et forkert indtryk. Rigsrevisionen har pligt til at svare på din henvendelse.
Hvis du vil gøre brug af dine rettigheder, skal du kontakte os.
Du har mulighed for at klage til Datatilsynet over vores indsamling og registrering mv. af oplysninger om dig:
Carl Jacobsens Vej 35
Tlf.: 33 19 32 00
T: 33 92 84 26
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere